สวัสดีค่ะ หนูมีพสพกับแฟน มีการป้องกันโดยสวมถุงยางอนามัย แต่เกิดถุงยากรั่ว จึงซื้อยาคุมฉุกเฉิน ชนิด 1 เม็ดมาทาน ทานไม่เกิน 1ชั่วโมงหลังจากรู้ตัวค่ะ (แต่หนูทานยาคุมฉุกเฉิน หลังวันที่ไข่ตกแล้วประมาณ 2วันค่ะ) มีโอกาสที่จะท้องไหมคะ
สวัสดีค่ะ การใช้ยาคุมฉุกเฉินนั้นจะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 80-90%ดังนั้นถ้าได้กินภายใน 72 ชั่วโม กินถูกต้องตามข้างฉลากกำหนด โอกาสตั้งครรภ์มีน้อยมากค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก